CELEX: 32009R0896
Language: et
Date: 2009-09-25 00:00:00
Title: Komisjoni määrus (EÜ) nr 896/2009, 25. september 2009 , milles käsitletakse söödalisandi Saccharomyces cerevisiae MUCL 39885 uue kasutusviisi lubamist emiste söödas (loa omanik Prosol S.p.A.) (EMPs kohaldatav tekst)

29.9.2009   
            
            
               ET
            
            
               Euroopa Liidu Teataja
            
            
               L 256/6
            
         
      KOMISJONI MÄÄRUS (EÜ) nr 896/2009,
   25. september 2009,
   milles käsitletakse söödalisandi Saccharomyces cerevisiae MUCL 39885 uue kasutusviisi lubamist emiste söödas (loa omanik Prosol S.p.A.)
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud preparaadi kasutamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb mikroorganismide preparaadi Saccharomyces cerevisiae MUCL 39885 uue kasutusviisi lubamist emiste söödalisandina, mis liigitatakse söödalisandite kategooriasse „zootehnilised lisandid”.
            
         
               (4)
            
            
               Mikroorganismide preparaadi Saccharomyces cerevisiae MUCL 39885 kasutamist lubati esmakordselt ajalise piiranguta võõrutatud põrsaste puhul komisjoni määrusega (EÜ) nr 1200/2005, (2) nuumveiste puhul komisjoni määrusega (EÜ) nr 492/2006 (3) ning lüpsilehmade puhul komisjoni määrusega (EÜ) nr 1520/2007 (4).
            
         
               (5)
            
            
               On esitatud uued andmed, millega toetatakse loataotlust emiste puhul. Euroopa Toiduohutusamet on jõudnud 3. veebruaril 2009 esitatud arvamuses (5) järeldusele, et preparaati Saccharomyces cerevisiae MUCL 39885 võib pidada sihtliikide, tarbijate ja keskkonnamõju seisukohast ohutuks. Arvamuse kohaselt võib preparaat avaldada märkimisväärselt soodsat mõju emise pesakonna ja üksikute põrsaste kaalule. Euroopa Toiduohutusameti arvates ei ole vajadust turustamisjärgse järelevalve erinõuete järele. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
            
         
               (6)
            
            
               Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud viisil.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud preparaati, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast Euroopa Liidu Teatajas avaldamist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. september 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  ELT L 195, 27.7.2005, lk 6.
   
      (3)  ELT L 89, 28.3.2006, lk 6.
   
      (4)  ELT L 335, 20.12.2007, lk 17.
   
      (5)  The EFSA Journal (2009) 970, 1–9.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained.
                  
               
            
                  4b1710
               
               
                  Prosol S.p.A.
               
               
                  
                     Saccharomyces cerevisiae
                  
                  MUCL 39885
               
               
                  
                               
                           
                           
                              Söödalisandi koostis:
                              
                                 Saccharomyces cerevisiae MUCL 39885 preparaat,
                              mis sisaldab
                              pulbri ja graanulitena vähemalt 1 × 109 CFU/g söödalisandit.
                           
                        
                               
                           
                           
                              Toimeaine kirjeldus:
                              
                                           
                                       
                                       
                                          
                                             Saccharomyces cerevisiae
                                          
                                       
                                    
                                           
                                       
                                       
                                          MUCL 39885.
                                       
                                    
                        
                               
                           
                           
                              Analüüsimeetod (1):
                              
                                           
                                       
                                       
                                          Arvu määramine: süviskülvimeetod, kasutades klooramfenikool-glükoos-pärmiekstrakti agarit.
                                       
                                    
                                           
                                       
                                       
                                          Identifitseerimistunnused: polümeraasi ahelreaktsioon
                                       
                                    
                        
               
                  Emised
               
               
                  —
               
               
                  6,4 × 109
                  
               
               
                  
                     —
                  
               
               
                  Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus
               
               
                  19. oktoober 2019
               
            
         (1)  Analüüsimeetodite üksikasjad on esitatud ühenduse tugilabori veebilehel www.irmm.jrc.be/crl-feed-additives